
บทคัดย่อ
 
          รายงานการใช้บทเรียนคอมพิวเตอร์ช่วยสอน วิชาภาษาอังกฤษ (อ21101) เรื่อง My School and Favorites การศึกษาในครั้งนี้มีวัตถุประสงค์เพื่อ 1) เพื่อสร้างและหาประสิทธิภาพบทเรียนคอมพิวเตอร์ช่วยสอน วิชาภาษาอังกฤษ  (อ21101) เรื่อง My School and Favorites ให้มีประสิทธิภาพตามเกณฑ์ 80/80 2) เพื่อเปรียบเทียบผลสัมฤทธิ์ทางการเรียนของนักเรียนก่อนและหลังเรียนโดยใช้บทเรียนคอมพิวเตอร์ช่วยสอน วิชาภาษาอังกฤษ (อ21101) เรื่อง My School and Favorites และ 3) เพื่อศึกษาความพึงพอใจของนักเรียนที่มีต่อการเรียนโดยใช้บทเรียนคอมพิวเตอร์ช่วยสอน วิชาภาษาอังกฤษ (อ21101) เรื่อง My School and Favorites กลุ่มตัวอย่างที่ใช้ในการศึกษา เป็นนักเรียนชั้นมัธยมศึกษาปีที่ 1/1 ในภาคเรียนที่ 1 ปีการศึกษา 2559 โรงเรียนเลขธรรมกิตติ์วิทยาคม สำนักงานเขตพื้นที่การศึกษามัธยมศึกษา เขต 7 จำนวนนักเรียน 17 คน ซึ่งได้มาจากการสุ่มอย่างง่าย (Simple Random Sampling) โดยวิธีการจับฉลากเลือกห้อง  เครื่องมือที่ใช้ในการศึกษาครั้งนี้ ประกอบด้วย 1) บทเรียนคอมพิวเตอร์ช่วยสอน วิชาภาษาอังกฤษ (อ21101) เรื่อง My School and Favorites จำนวน 6 เรื่อง 2) แบบทดสอบวัดผลสัมฤทธิ์ทางการเรียน  วิชาภาษาอังกฤษ (อ21101) เรื่อง My School and Favorites เป็นแบบทดสอบชนิดเลือกตอบ 4 ตัวเลือก จำนวน 30 ข้อ และ 3) แบบสอบถามความพึงพอใจของนักเรียนที่มีต่อบทเรียนคอมพิวเตอร์ช่วยสอน วิชาภาษาอังกฤษ (อ21101) เรื่อง My School and Favorites จำนวน 12 ข้อ สถิติที่ใช้ในการวิเคราะห์ข้อมูล ได้แก่ สูตรการหาประสิทธิภาพE1/E2 ค่าเฉลี่ย ส่วนเบี่ยงเบนมาตรฐาน  และการทดสอบค่าที
ผลการศึกษาพบว่า
1) ประสิทธิภาพของบทเรียนคอมพิวเตอร์ช่วยสอน วิชาภาษาอังกฤษ (อ21101) เรื่อง My School and Favorites มีประสิทธิภาพของกระบวนการ (E1) ร้อยละ 82.06 และประสิทธิภาพด้านผลสัมฤทธิ์ทางการเรียน (E2) ร้อยละ 81.96 แสดงว่ามีประสิทธิภาพ  82.06/81.96 เป็นไปตามเกณฑ์ที่กำหนด 80/80
[bookmark: _GoBack]2) ผลสัมฤทธิ์ทางการเรียนของนักเรียนหลังเรียนโดยใช้บทเรียนคอมพิวเตอร์ช่วยวิชาภาษาอังกฤษ (อ21101) เรื่อง My School and Favorites สำหรับนักเรียนชั้นมัธยมศึกษาปีที่ 1 สูงกว่าก่อนเรียน
3) นักเรียนมีความพึงพอใจต่อบทเรียนคอมพิวเตอร์ช่วยสอน วิชาภาษาอังกฤษ (อ21101) เรื่อง My School and Favorites อยู่ในระดับมาก

